CELEX: 32006D0552
Language: lt
Date: 1154563200000
Title: 2006/552/EB: 2006 m. rugpjūčio 3 d.  Komisijos sprendimas, keičiantis Tarybos direktyvos 2003/85/EB XI priedą dėl laboratorijų, kurioms leista dirbti su gyvu snukio ir nagų ligos virusu vakcinai gaminti, sąrašo  (pranešta dokumentu Nr. C(2006) 3447)   (Tekstas svarbus EEE)

8.8.2006   
            
            
               LT
            
            
               Europos Sąjungos oficialusis leidinys
            
            
               L 217/29
            
         KOMISIJOS SPRENDIMAS
   2006 m. rugpjūčio 3 d.
   keičiantis Tarybos direktyvos 2003/85/EB XI priedą dėl laboratorijų, kurioms leista dirbti su gyvu snukio ir nagų ligos virusu vakcinai gaminti, sąrašo
   (pranešta dokumentu Nr. C(2006) 3447)
   (Tekstas svarbus EEE)
   (2006/552/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos direktyvą 2003/85/EB dėl Bendrijos snukio ir nagų ligos kontrolės priemonių, naikinančią Direktyvą 85/511/EEB, Sprendimus 89/531/EEB bei 91/665/EEB ir iš dalies keičiančią Direktyvą 92/46/EEB (1), ypač į jos 67 straipsnio 2 dalį,
   kadangi:
   
               (1)
            
            
               Direktyva 2003/85/EB nustatytos minimalios kontrolės priemonės, taikytinos snukio ir nagų ligos protrūkio atveju, ir tam tikros prevencinės priemonės, kuriomis siekiama didinti kompetentingų institucijų ir ūkininkų informuotumą ir pasirengimą dėl šios ligos.
            
         
               (2)
            
            
               Direktyvoje 2003/85/EB nustatytomis prevencijos priemonėmis taip pat numatyta, kad valstybės narės turi užtikrinti, kad vakcinoms gaminti skirtų neaktyvuotų antigenų gamybos arba vakcinų gamybos ir susijusių tyrimų tikslais su gyvu snukio ir nagų ligos virusu būtų dirbama tik tos Direktyvos XI priedo B dalyje pateiktose patvirtintose laboratorijose.
            
         
               (3)
            
            
               Vokietijos kompetentingos institucijos oficialiai pranešė Komisijai apie su snukio ir nagų ligos vakcinų gamintojais susijusius pasikeitimus šioje valstybėje narėje. Vokietija atnaujino būtinas saugumo garantijas jos teritorijoje esančiai laboratorijai.
            
         
               (4)
            
            
               Dėl saugumo priežasčių svarbu, kad Tarybos direktyvos 2003/85/EB XI priede pateiktas laboratorijų, kurioms leista dirbti su gyvu snukio ir nagų ligos virusu vakcinai gaminti, sąrašas būtų atnaujinamas.
            
         
               (5)
            
            
               Todėl būtina Direktyvos 2003/85/EB XI priedo B dalyje pateiktą laboratorijų, kurioms leista dirbti su gyvu snukio ir nagų ligos virusu vakcinai gaminti, sąrašą pakeisti šio sprendimo priede pateikiamu sąrašu.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2003/85/EB XI priedo B dalis pakeičiama šio sprendimo priedu.
   2 straipsnis
   Šis sprendimas taikomas nuo 2006 m. liepos 3 d.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. rugpjūčio 3 d.
      
         
            Komisijos vardu
         
         Markos KYPRIANOU
         
            Komisijos narys
         
      
   
   
      (1)  OL L 306, 2003 11 22, p. 1. Direktyva su pakeitimais, padarytais Komisijos sprendimu 2005/615/EB (OL L 213, 2005 8 18, p. 14).
   
      PRIEDAS
      Direktyvos 2003/85/EB XI priede B dalis pakeičiama taip:
      
         „Laboratorijos, kurioms leista dirbti su gyvu snukio ir nagų ligos virusu vakcinai gaminti
         
                     Valstybė narė, kurioje įsikūrusi laboratorija
                  
                  
                     Laboratorija
                  
               
                     ISO kodas
                  
                  
                     Pavadinimas
                  
               
                     DE
                  
                  
                     Vokietija
                  
                  
                     Intervet International GmbH, Köln
                  
               
                     FR
                  
                  
                     Prancūzija
                  
                  
                     Merial, S.A.S., Laboratoire IFFA, Lyon
                  
               
                     GB
                  
                  
                     Jungtinė Karalystė
                  
                  
                     Merial, S.A.S., Pirbright Laboratory, Pirbright
                  
               
                     NL
                  
                  
                     Nyderlandai
                  
                  
                     CIDC-Lelystad,
                     Central Institute for Animal Disease Control, Lelystad“